
CENIK

zakupnin za kmetijska zemljišča za leto 1999
Cenik zakupnin velja enotno za celo Slovenijo. Izhodišče za določitev zakupnine so katastrski

podatki. V primeru, da zakupnik dokaže, da je stanje v naravi drugačno, se upošteva dejansko stanje.

Tabela 1: Cenik zakupnin za kmetijska zemljišča za leto 1999

katastrska kultura
katastrski razredi
letna zakupnina SIT/ha

vrt
1-8
30.376

njiva
1-3
22.276

njiva
4-6
20.251

njiva
7-8
17.213

travnik
1-4
19.238

travnik
5-8
15.285

barjanski travnik
1-4
10.125

pašnik
1-2
8.100

pašnik
3-4
6.075

pašnik
5-6
4.051

pašnik
7-8
2.025

planinski pašnik

 0 - 5.063

pašnik porasel z gozdnim drevjem

0 - 5.063

sadovnjak
1-4
25.314

sadovnjak
5-8
20.251

vinograd
1-3
20.251

vinograd
4-6
18.226

vinograd
7-8
15.189

hmeljišče
1-8
22.276

trstičje
1-8
0 - 5.063

Za območja upravnih enot Koper, Izola, Piran, Ljubljana Bežigrad, Ljubljana Šiška, Ljubljana Moste Polje, Ljubljana Vič Rudnik, Domžale in Grosuplje se zakupnine navedene v tabeli 1. povečajo za 20 odstotkov. Povečanje zakupnine se ne obračunava na območjih, ki ležijo nad 600 m nadmorske višine.

Na območjih, ki so bila določena kot demografsko ogrožena po stanju v letu 1994 se zakupnine navedene v tabeli 1. zmanjšajo za 20 odstotkov.

Zakupniki, ki imajo v zakupu večje površine imajo dodaten 20 odstotni popust. Za pridelovanje vrtnin se štejejo večje površine nad 1 ha, za ostale površine pa nad 3 ha.

Zakupnina za posamezno območje se lahko prilagaja glede na ponudbo in povpraševanje, namen zakupa in naravne pogoje na zemljiščih.

Višino zakupnine iz prejšnjega odstavka lahko na predlog direktorja sektorja za kmetijstvo določi direktor Sklada s sklepom, v katerem je navedeno območje, za katerega velja spremenjena zakupnina in razlogi za tako spremembo.

Zakupniki, ki na zemljiščih s soglasjem Sklada obnovijo trajne nasade ali usposobijo zemljišče za kmetijsko rabo, imajo za določen čas, ki je neposredno povezan z dobo do pričetka rodnosti, pravico do plačevanja zmanjšane zakupnine.

Doba, ko se obračunava zmanjšana zakupnina je odvisna od vrste nasada oziroma in je razvidno iz naslednje tabele.

Tabela 2: Trajanje zmanjšane zakupnine za nove trajne nasade.

vrsta trajnega nasada
št. let, ko se obračunava zakupnina po 5063 SIT /ha

Vinograd
3

Oljčnik, orehi
5

Jablane, hruške
4

Breskve
4

Popust se obračunava glede na št. vegetacijskih dob (v primeru, ko se sadnja vrši spomladi, se za to leto že obračuna popust, če pa se vrši jeseni, je prvo leto, ko se obračuna popust šele naslednje leto.

V primerih, ko je nasad že osnovan pa še ni dopolnil starosti, ki je navedena v tabeli, se zmanjšana zakupnina obračuna samo za razliko do dopolnitve starosti, navedene v tabeli.

Zakupniku, ki se obveže, da bo usposobil zemljišče za kmetijsko rabo se lahko za obdobje do 5 let obračuna znižana zakupnina, ki pa ne more biti nižja, kot je 20 % cene normalne zakupnine.

Zakupnina za posamezno zakupno pogodbo ne more biti nižja kot 5063 SIT.

Objavljene cene so brez davka in ga plača zakupnik.

Realna vrednost zakupnin se pri večletnih pogodbah ohranja tako, da se zakupnine s 1.1. tekočega leta uskladijo z višino uradno objavljenega indeksa cen življenjskih potrebščin v preteklem letu.

Računi za zakupnino se praviloma izstavijo po spravilu pridelkov. 

Direktor Sklada lahko na predlog direktorja kmetijskega sektorja omogoči zakupniku obročno plačevanje zakupnine ali zamik plačila zakupnine, vendar najdalj do 31.marca za zakupnino za preteklo leto, pod pogojem, da obveznost plačila presega 50.628 SIT in zakupnik zaprosi za obročno odplačevanje ali zamik plačila. O načinu in rokih plačila se zakupnik in Sklad podpišeta poseben dogovor kot aneks k  zakupni pogodbi.

                                                                                                                 Jože Hobič

                                                                                                         predsednik Sveta Sklada

CENIK

najemnin za nekmetijsko rabo za leto 1999
Najemnine za nekmetijsko rabo se oblikujejo tržno na podlagi dogovora med Skladom in najemnikom, pri čemer je podlaga za določitev višine najemnine korist, ki jo bo imel najemnik na najetem zemljišču.

Izhodišča za določitev najemnine so naslednja:

· namen uporabe zemljišča,

· lega zemljišča,

· morebitna potrebna vlaganja v zemljišče

Tabela 1: Cenik najemnin za nekmetijsko rabo zemljišč za leto 1999

namen uporabe
letna najemnina SIT/m2

funkcionalno zemljišče k stanovanjskemu objektu (dvorišče, parkirišče, dostopna pot, zelenica...)
51 – 506

funkcionalno zemljišče k poslovnemu objektu (dvorišče, parkirišče, dostopna pot, zelenica...)
101 – 1013

odprto skladišče za les, gradbeni material ...
51 – 506

prodajni kioski, lovske preže
1013 - 50628

športna igrišča (nogometno, lokostrelsko, tenis, vadišča za živali, kamp, golf ...)
5 – 101

reklamna table (po m2 reklamne površine)
3038- 10126

ograjene površine za rejo živali (obore, fazanarije)
0,21 – 30

zemljišča namenjena izkoriščanju rudnin
30 – 101

Najemnina za posamezno pogodbo ne more biti nižja kot 5063 SIT.

Objavljene cene so brez davka in ga plača najemnik.

Realna vrednost najemnin se pri večletnih pogodbah ohranja tako, da se najemnine s 1.1. tekočega leta uskladijo z višino uradno objavljenega indeksa cen življenjskih potrebščin v preteklem letu.

                                                                                                                 Jože Hobič

                                                                                                         predsednik Sveta Sklada

CENIK

za izdajo soglasij in odškodnin za leto 1999
Sklad pri izdajanju soglasij za posege na zemljiščih uporablja naslednji cenik:

Tabela 1: Cenik soglasij za leto 1999

obseg oz. vrsta soglasja
stroški SIT
odškodnina

soglasja do 3 parcele
21.500
po ceniku (tabela 2)

vsaka nadaljnja parcela
3.225
po ceniku (tabela 2)

soglasja zakupnikom in koncesionarjem za opravljanje kmetijske in gozdarske dejavnosti 
3.000
brezplačno, povrnitev morebitne škode

soglasja za opozorilne table v nekomercialne namene 
3.000
brezplačno

soglasja za razne prireditve v nekomercialne namene 
3.000
brezplačno, povrnitev morebitne škode

Tabela 2: Cenik odškodnin za uporabo zemljišč na podlagi izdanih soglasij za leto 1999

vrsta zemljišča
enkratna odškodnina SIT/m2

obdelovalna zemljišča 
538

neobdelovalna zemljišča
107

gozd
215

Objavljene cene so brez davka in ga plača vlagatelj.

                                                                                                                   Jože Hobič

                                                                                                        predsednik Sveta Sklada

